**ATMINTINĖ PACIENTUI**

 Dėl asmens pirminio apžiūrėjimo į ligoninę gali kreiptis pacientas, jo atstovas, artimieji, policija, gydytojas. Dėl hospitalizavimo į priėmimo ir bendrosios psichiatrijos skyrių galima kreiptis bet kuriuo paros metu.

 Hospitalizuojamas pacientas privalo turėti:

1. Siuntimą stacionariniam gydymui su siunčiančios priežiūros įstaigos antspaudu bei gydytojo parašu ir asmeniniu antspaudu (budinčiam gydytojui nustačius būtinosios pagalbos indikacijas, pacientas gali būti hospitalizuotas ir be siuntimo);

2. Asmens dokumentą (pasą ar kitą asmenį identifikuojantį dokumentą).

 Pacientai į specialaus stebėjimo sveikatos priežiūros skyrius hospitalizuojami visą parą pateikus įsiteisėjusią teismo nutartį ir asmens tapatybę patvirtinantį dokumentą.

 Ligoninėje teikiamos šios paslaugos:

Ligoninėje gydomi psichikos sutrikimai suaugusiems (organiniai ir simptominiai psichikos sutrikimai; psichikos ir elgesio sutrikimai, vartojant psichoaktyviąsias medžiagas, jų sukeltas psichozes, abstinencijos būsenos šizofrenija, šizofreniniai ir kliedesiniai sutrikimai, nuotaikos (afektiniai) sutrikimai, neuroziniai, stresiniai ir somotoforminiai sutrikimai, valgymo sutrikimai, suaugusio asmenybės ir elgesio sutrikimai, protinis atsilikimas).

 Gydytojo paskyrimu atliekama:

1. Visų reikalingų specialistų konsultacijos.

2. Laboratoriniai tyrimai.

3. Diagnostiniai tyrimai.

4. Gydomosios ir reabilitacinės priemonės.

5. Psichoterapeuto konsultacijos.

6. Psichologinis pacientų ištyrimas ir esant reikalui psichologo konsultacija.

2. Psichosocialinė reabilitacija: vertinimo, konsultavimo, mokymo, pagalbos ir bendrosios sveikatos paslaugos (socialinis darbas ir užimtumo terapija).

3. Psichikos sveikatos slauga.

Teikiamos šios mokamos paslaugos:

1. VŠĮ Rokiškio psichiatrijos ligoninės pacientų trumpalaikės išvykos už ligoninės teritorijos ribų paslauga.

 2. Rašytinės informacijos teikimo paslauga

3. Medicininės apžiūros neblaivumui (girtumui) ir apsvaigimui nuo psichiką veikiančių medžiagų nustatyti paslauga.

Pacientai, kuriems taikomas ambulatorinis gydymas, išvykę iš ligoninės per tris darbo dienas privalo kreiptis į psichikos sveikatos centrą pagal gyvenamą vietą.

 Administracija dirba nuo 8.00 iki 16.45 val. Penktadienį dirba nuo 8.00 iki 15.30 val. Pietų pertrauka nuo 12.00 iki 12.30 val.